Държавен вестник, бр. 83, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  83
3. спортна организация от страна, подписала 
Допълнителния протокол към Конвенцията 
срещу употребата на допинг на Съвета на 
Европа, осъществяваща състезателна и тре­
нировъчна спортна дейност на територията 
на Република България;
(4) Искания от организация за допинговия 
контрол по ал. 3 могат да бъдат отправяни 
само по администрирания от нея спорт и се 
заплащат съгласно тарифа, приета от Минис­
терския съвет по предложение на министъра 
на физическото възпитание и спорта. 
Чл. 5. Спортните организации са длъжни 
да уведомят незабавно Министерството на 
физическото възпитание и спорта, Антидо­
пинговия център и Българския олимпийски 
комитет при установяване на допинг наруше­
ния от друг контролен орган.
Чл. 6. (1) Допинг нарушенията противо­
речат на спортната и медицинската етика и 
се изразяват във: 
1. наличие на забранено вещество, негови 
метаболити или маркери в допинг проба на 
спортист; 
2. употреба на забранено вещество или 
метод от спортист; 
3. отказ за участие или неучастие на спор­
тист без уважителна причина в процедура по 
вземане на допинг проби; 
4. нарушаване на изискванията, свързани 
със задължението на спортиста да е на раз­
положение за извънсъстезателен допингов 
контрол;
5. незаконна намеса в която и да е част от 
процедурата по допингов контрол от:
а) спортист;
б) спортно-техническо лице;
6. притежание на забранено вещество или 
метод от:
а) спортист;
б) спортно-техническо лице;
7. трафик на забранени вещества или ме­
тоди от:
а) спортист;
б) спортно-техническо лице;
8. предписание и/или прилагане на заб­
ранено вещество или метод върху спортист 
по време на състезание от спортно-техниче­
ско лице или лице от медицинския екип на 
спортиста.
(2) Допингът е проява на едно или повече 
от допинг нарушенията по ал. 1.
Г л а в а  в т о р а
ОРГАНИЗАЦИЯ НА ДОПИНГОВИЯ 
КОНТРОЛ
Раздел І
Задължения и отговорности на спортистите, 
спортно-техническите и медицинските лица
Чл. 7. Всеки спортист е длъжен да не поз­
волява постъпването на забранени вещества 
в организма.
Чл. 8. (1) Всеки спортист, определен за 
допингов контрол, е длъжен да се яви пред 
антидопинговите екипи, дори и при отказ от 
участие в състезанието или тренировката.
(2) Определен за допингов контрол спор­
тист се освобождава от председателя на 
антидопинговия екип и дежурния лекар, 
когато спортистът е прекратил участието си 
в срещата или тренировката по медицински 
показания и е транспортиран до лечебно за­
ведение. Председателят на антидопинговия 
екип и дежурният лекар изпращат писмен 
доклад за това до изпълнителния директор 
на Антидопинговия център.
(3) В случаите, когато спортист е прекратил 
участието си в състезанието по медицински 
показания, на допингов контрол подлежи 
предварително изтеглената резерва.
Чл. 9. (1) Спортист – участник в състезание, 
е длъжен след приключването му и преди 
напускане на спортния обект да провери при 
антидопинговия екип дали е определен за 
допингов контрол.
(2) Спортист, определен за допингов кон­
трол извън състезание, е длъжен да се яви за 
вземане на проба от антидопинговия екип в 
определения в уведомлението по чл. 28 срок.
Чл. 10. (1) Спортистите са длъжни да пре­
доставят точна и актуална информация за мес­
тонахождението си на лицензираната спортна 
организация, в която са картотекирани.
(2) Информацията по ал. 1 се изпраща на 
всеки 3 месеца от съответната лицензирана 
спортна организация до Антидопинговия 
център, а при всяка настъпила промяна ин­
формацията се предоставя незабавно.
(3) Информацията може да се използва само 
за планиране, координиране и провеждане на 
допинг контрол при спазване изискванията на 
Закона за защита на личните данни.
(4) Антидопинговият център може по всяко 
време да изисква допълнителна информация от 
съответната лицензирана спортна организация 
за местонахождението на отделни спортисти.
(5) Спортист с наложено наказание спиране 
или лишаване от състезателни права подлежи 
на периодичен извънсъстезателен допингов 
контрол и е длъжен при поискване да предос­
тавя на Антидопинговия център информация 
за местонахождението си по време на срока 
на наказанието.
Чл. 11. (1) Спортистите носят отговорност 
за всяко забранено вещество или негов мета­
болит или маркер, открити в техните допинг 
проби, както и за притежанието на ресурс за 
прилагане на забранен метод.
(2) Спортистите не носят отговорността 
по ал. 1, ако:
1. се установи, че забраненото вещество е 
образувано ендогенно;